Cuneiform Tablet TC 2 13
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma ḫu-sà-ru-um-ma 2 GÚ 11 ma-na AN.NA ku-nu-ku 40 ku-ta-nu qá-dum li-wi-tim 2 ANŠE.ḪI.A ṣa-lá-mu 17 ma-na AN.NA qá-tim mì-ma a-nim šu-ku-bu-um DUMU a-li-li i-ra-dí-a-kum ki-ma ú-nu-tum i-na É.GAL-lim ur-da-ni u₄-ma-kál šu-ku-bu-um lá i-sà-ḫu-ur a-na bu-ru-uš-ḫa-dum a-ṣé-er ša ki-ma ku-a-tí ù a-šùr-DUG DUMU a-lá-ḫi-im lu-qú-tí šu-ku-bu-um lu-šé-ri-ib-ma lu-qú-tí ba-tí-iq ù wa-tù-ur a-na i-ta-aṭ-lim li-dí-nu na-ḫi-id-ma a-na DAM.GÀR lá ú-šu-ru šu-ku-bu-um iš-tí-šu-nu li-zi-iz-ma a-na KÙ.BABBAR lu-qú-tí lu-ta-i-ru a-bi a-ta be-lí a-ta a-lá-nu-kà a-ba-am ú-lá i-šu a-na té-er-tí-a i-ḫi-id-ma KÙ.BABBAR a-na DUMU um-mì-a-nim pí-qí-id-ma šu-ku-bu-am KI KÙ.BABBAR ṭur₄-dam i-ṣé-er šu-ku-bi-im en₆-kà li-li-ik